[bookmark: _Ref38539939][bookmark: _Ref38541068][bookmark: _Ref38885053][bookmark: _Ref38899023][bookmark: _Toc185177413]Pirkimo sąlygų 2 priedas „Techninė specifikacija“


TECHNINĖ SPECIFIKACIJA
[bookmark: _Hlk159080123]
ĮVADINĖ INFORMACIJA APIE PROJEKTĄ

1. 2022−2030 metų plėtros programos valdytojos Lietuvos Respublikos sveikatos apsaugos  ministerijos sveikatos išsaugojimo ir stiprinimo plėtros programos pažangos priemonės Nr. 11-001-02-10-01 „Gerinti grėsmių bei rizikos sveikatai veiksnių valdymą“ projektas „Specialistų mokymas ir kvalifikacijos kėlimas“ Nr. 09-018-P-0001 (toliau – Projektas).
2. Projekto veiklos:
2.1. Specialistų mokymas ir kvalifikacijos kėlimas Sostinės regione (Vilniaus apskritis);
2.2. [bookmark: _Hlk159074911]Specialistų mokymas ir kvalifikacijos kėlimas Vidurio ir vakarų Lietuvos regione (visos apskritys, išskyrus Vilniaus apskritį).
2.3. Projekto poveiklė – Mokymų programų analizė ir parengimas.
3. Projekto tikslas yra stiprinti sveikatos priežiūros specialistų, bei specialistų, atsakingų už mokymų vykdymą savo įstaigose kompetencijas ir tobulinti jų kvalifikaciją, siekiant, kad šalyje būtų įgyvendinama šiuolaikinė visuomenės sveikatos politika ir reikiamai būtų reaguojama į rizikos veiksnių ar grėsmių keliamus iššūkius. 

I SKYRIUS
BENDRA INFORMACIJA APIE PIRKIMĄ

4. Perkančioji organizacija – Higienos institutas, valstybės biudžetinė įstaiga, adresas: Studentų g. 45A, 08107, Vilnius, tel. + 370 5 262 4583, el. p. institutas@hi.lt, įmonės kodas 111958286. 
5. Pirkimo objektas – nuotolinių mokymų, pagal Perkančiosios organizacijos parengtą ir teisės aktų nustatyta tvarka suderintą 3 (trijų) valandų trukmės profesinės kvalifikacijos tobulinimo programą ir mokymų medžiagą „Krizinių situacijų valdymas esant agresyviam paciento elgesiui“, parengimo paslaugos (toliau – Paslaugos), kurios apima  nuotolinių mokymų (toliau – e. mokymai) kūrimą.
4. Nuotolinių mokymų tikslas – suteikti sveikatos priežiūros specialistams teorinių ir praktinių žinių apie krizinių situacijų progresavimą, valdymą, agresyvaus paciento elgesio atpažinimą, proporcingą reagavimą ir deeskalacijos principus, siekiant užtikrinti paciento ir personalo saugumą bei gerinti paslaugų kokybę. 
5. Mokymų tikslinė grupė (toliau – tikslinė grupė): šeimos gydytojai, gydytojai endokrinologai, gydytojai psichiatrai, medicinos psichologai ir kiti sveikatos priežiūros specialistai, teikiantys sveikatos priežiūros paslaugas pacientams.
6. Medžiagą nuotolinių mokymų turiniui pateikia Perkančioji organizacija.
7. Paslaugų tiekėjas (toliau – Tiekėjas) turi įgyvendinti Techninėje specifikacijoje numatytus reikalavimus per 6 (šešis) mėnesius nuo sutarties įsigaliojimo dienos.

[bookmark: _Hlk77258429]II SKYRIUS
REIKALAVIMAI NUOTOLINIŲ E. MOKYMŲ KŪRIMUI

8. Nuotolinių e. mokymų kūrimą apima: 
8.1. E. mokymų kūrimo planavimą (koncepcijos išgryninimą, e. mokymų kūrimo plano parengimą ir pan.);
8.2. E. mokymų gamybą (grafinių elementų parinkimą, įgarsinimo, maketavimo / montavimo darbus, video mokymų ir kitų elementų integravimą);
8.3. E. mokymų testavimą.
9. Parengtuose e. mokymuose turi būti: 
9.1. pateiktas grafinis apipavidalinimas (ikonos, nuotraukos, iliustracijos ir kt.), nepažeidžiant 
29 p. reikalavimų;
9.2. savikontrolės testai ir / ar užduotys, baigiamasis žinių vertinimo testas pritaikyti virtualiai mokymosi aplinkai Moodle arba lygiavertei šiai sistemai platformai, užtikrinančiai panašias funkcionalumo ir naudojimo galimybes. Jei pasirinkami testo tipo klausimai, jie gali būti su vienu arba keliais atsakymo variantais, „True / False“, „Drag-and-drop” pratimai ir pan.;
9.3. naudojamas kokybiškas, be pašalinių garsų ar trikdžių vaizdo medžiagos įgarsinimas, užtikrinant sklandų mokymosi procesą. 
9.4. mokomoji medžiaga (teorinė dalis) turi būti įgarsinta;
9.5. lektoriaus vaizdas, kai vaizdo įraše matomas lektorius, pristatantis dėstomą temą:
9.5.1. neutralus fonas, geras apšvietimas; 
9.5.2. lektoriaus galva ir pečiai centre, žiūrima tiesiai į kamerą;
9.5.3. lektoriaus apranga – neutrali spalvinė gama, suderinta su mokymų spalvine gama. Vengti ryškių ar margų rūbų;
9.5.4. lektoriaus balso tonas – aiškus, ramus, artikuliuotas;
9.6. kiekviena mokymų tema turi turėti interaktyvias praktines užduotis;
9.7. vaizdo įrašai ir kita e. mokymų medžiaga suglaudinta optimaliam kokybės ir failo dydžio santykiui;
9.8. naudojama taisyklinga lietuvių kalba visam e. mokymų turiniui.
10. Užtikrinti aktyvų įsitraukimą ir efektyvų mokymąsi e. mokymo turinys turi būti pateiktas šiomis formomis:
10.1. vaizdo medžiaga – išlaikyti dėmesį, paaiškinti sudėtingas temas vizualiai ir interaktyviai;
10.2. skaidrės – struktūruotas turinys, aiškūs pagrindiniai punktai, lengvai peržiūrima informacija; 
10.3. tekstiniai failai – suteikti gilesnį supratimą ir papildomą informaciją, leidžia gilintis į specifines detales;
10.4. interaktyvus turinys – testai, atvejų analizės, užduotys, skatinantys aktyvų dalyvavimą, padedantys geriau įsisavinti informaciją ir įtvirtinti žinias.
11. Galimi e. mokymų turinio pateikimo formatai (suderinami su virtualia mokymosi aplinka Moodle arba lygiaverte šiai sistemai platforma, užtikrinančia panašias funkcionalumo ir naudojimo galimybes):
11.1. PDF – mokymo medžiaga, infografikai ar vizualizuoti teoriniai aspektai, papildoma informacija;
11.2. MP4 – vaizdo paskaitos, animuoti vaizdo įrašai, demonstracijos, praktiniai pavyzdžiai;
11.3. PPTX – skaidrių rinkinys interaktyviems pristatymams;
11.4. JPEG, PNG, GIF, SVG – paveikslėliai, infografikai;
11.5. H5P – interaktyvūs turinio elementai, papildantys mokymų turinį (užduotys, interaktyvūs vaizdo įrašai ir prezentacijos);
11.6. SCORM – standartizuotas mokymo turinio formatas, leidžiantis integruoti mokymo medžiagą į mokymosi valdymo sistemas;
11.7. Kiti interaktyvūs e. mokymų kūrimo formatai, kurie suderinami su virtualia mokymosi aplinka Moodle arba lygiaverte šiai sistemai platforma, užtikrinančia panašias funkcionalumo ir naudojimo galimybes.
12. Visose mokymų medžiagos temose / dalyse turi būti naudojamos tokios pačios technologijos, kurios tarpusavyje turi derėti technologiškai ir funkciškai.
13.  E. mokymų turinys turi būti estetiškas: derėti fonas, iliustracijos ir tekstas, harmoningai išdėstyti elementai, pasižymėti vientisa, stilinga grafika, šriftu, spalvomis, vaizdais ir kitais daugialypės terpės elementais.
14.  E. mokymai turi būti tinkamai atvaizduojami nepriklausomai nuo įrenginio (kompiuterio, mobilaus įrenginio, planšetinio kompiuterio). 
15.  Tiekėjas kurdamas mokymų turinį, dizainą, mokymų funkcionalumą privalo juos suderinti su Perkančiąja organizacija.

III SKYRIUS
MOKYMŲ MEDŽIAGOS IR E. MOKYMŲ RENGIMO TVARKA

16. Pasirašius paslaugų teikimo sutartį Tiekėjas ne vėliau kaip per 10 darbo dienų turi pateikti Perkančiajai organizacijai derinti paslaugų vykdymo planą, kuriame turi būti nurodytas planuojamas galutinis paslaugų suteikimo terminas, atskiri Paslaugų teikimo etapai, jų apimtys bei kita Tiekėjui ir Perkančiajai organizacijai svarbi informacija.
17. Paslaugų vykdymo planą turi sudaryti šie mokymų kūrimo etapai:
17.1. mokymų medžiagos pateikimo būdų (taip pat suderinant kokia forma (tekstinė, vaizdo ar kt.) medžiaga bus pateikiama);
17.2. E. mokymų grafinio dizaino parengimas;
17.3. E. mokymų techninis išpildymas;
17.4. E. mokymų testavimas ir klaidų šalinimas;
17.5. E. mokymų perdavimas Perkančiajai organizacijai.
18. Tiekėjas pradeda teikti paslaugą gavęs Perkančiosios organizacijos pritarimą raštu.
19. Tiekėjas atsakingas už visą nuotolinių mokymų parengimo paslaugos proceso valdymą, darbų organizavimą ir atlikimą.
20. Teikėjas korekcijas pagal Perkančiosios organizacijos pateiktas pastabas viso nuotolinių mokymų parengimo paslaugos proceso metu turi atlikti ne vėliau kaip per 5 darbo dienas nuo pastabų pateikimo.
21.  Sukurtiems e. mokymams turi būti suteikiama garantija techniniams nesklandumams ir trūkumams šalinti – neribotai per 12 mėnesių nuo Paslaugų priėmimo–perdavimo akto pasirašymo dienos, jei tai susiję su Tiekėjo technine klaida arba neatitinka techninės specifikacijos, kitų reikalavimų, kurie buvo pateikti ir suderinti e. mokymų kūrimo metu.

IV SKYRIUS
BENDRI REIKALAVIMAI PIRKIMUI

22. Tiekėjas turi paskirti atsakingą asmenį, į kurį Perkančioji organizacija galėtų kreiptis dėl teikiamos Paslaugos. 
23. Jeigu tiekėjas, teikdamas Paslaugą, pasinaudoja trečiųjų asmenų intelektine nuosavybe, įskaitant, bet tuo neapsiribojant, autorių teises, licencijas, patentus, brėžinius, modelius, prekių ženklus, kuri integruojama ar kitaip susiejama su Paslaugų rezultatu, tai teikėjas užtikrina ir garantuoja savo sąskaita, kad nebus pažeistos šių trečiųjų asmenų teisės.
24. Tiekėjas užtikrina ir atsako, kad jo suteiktos Paslaugos ir jų rezultatas nepažeis trečiųjų asmenų intelektinės nuosavybės teisių ir, kad Perkančioji organizacija nepatirs jokių teisinių išlaidų ar nuostolių dėl reikalavimų arba įsipareigojimų, susijusių su intelektinės nuosavybės teisėmis į Sutarties dalyką.
25. Paslauga bus laikoma suteikta tinkamai Perkančiajai organizacijai pasirašius Paslaugų priėmimo–perdavimo aktą.
26. Nuo Perkančiosios organizacijos galutinio atsiskaitymo su Tiekėju dienos sukurtos Paslaugos intelektinė nuosavybė perduodama Perkančiajai organizacijai neterminuotai ir su galimybe jomis naudotis be apribojimų. Perkančiajai organizacijai suteikiama teisė naudotis minėtais rezultatais bet kokia forma, daryti kopijas, platinti, daryti pakeitimus ar kitaip disponuoti. Tiekėjas patvirtina, kad perduotos autorių turtinės teisės į jo sukurtus paslaugų rezultatus yra įskaičiuotos į pateikto pasiūlymo kainą už suteiktas paslaugas. 
27. Minimalūs aplinkos apsaugos kriterijai, kurie taikomi paslaugoms - vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 ,,Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (aktuali redakcija 2022 m. gruodžio 13 d. įsakymas Nr. D1-401) 4 punktu, Pirkimas laikomas žaliuoju, nes tenkina 4.4.3 papunktyje nustatytą sąlygą t. y. perkama tik nematerialaus pobūdžio (intelektinė) paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos.

V SKYRIUS
ASMENS DUOMENŲ TVARKYMAS

28. Perkančioji organizacija, kaip duomenų valdytojas, tvarkys pasiūlyme nurodytus bei pirkimo procedūrų metu iš Tiekėjo gautus duomenų subjektų – fizinių asmenų –Tiekėjo arba jo įgaliotų asmenų, darbuotojų, subtiekėjų, partnerių, kitų asmenų duomenis (vardas, pavardė, pareigos, telefono ryšio numeris, elektroninio pašto adresas, atitiktį kvalifikaciniams reikalavimams patvirtinantys duomenys, kiti Perkančiajai organizacijai Tiekėjo pateikti būtini duomenys) viešųjų pirkimų organizavimo ir vykdymo tikslu vadovaudamasi Reglamento (ES) 2016/679 6 straipsnio 1 dalies c punktu, įgyvendindama pareigas, įtvirtintas Lietuvos Respublikos viešųjų pirkimų įstatyme ir kituose viešuosius pirkimus reglamentuojančiuose teisės aktuose, bei saugos juos pirkimų organizavimo ir vykdymo laikotarpiu bei 10 metų pirkimo procedūroms pasibaigus.
29. Perkančioji organizacija tvarkys Tiekėjo, kurio pasiūlymas bus pripažintas laimėjusiu ir su kuriuo bus sudaryta Sutartis, pateiktus fizinių asmenų – Tiekėjo arba jo įgaliotų asmenų, darbuotojų, subtiekėjų, partnerių, už Sutarties vykdymą atsakingų, kitų asmenų duomenis (vardas, pavardė, pareigos, telefono ryšio numeris, elektroninio pašto adresas, komunikacijos duomenys, kiti būtini duomenys) Sutarties sudarymo ir vykdymo tikslu vadovaudamasi Reglamento (ES) 2016/679 6 str. 1 d. b p. (kai Sutartis sudaroma su fiziniu asmenius) arba Reglamento (ES) 2016/649 6 str. 1 d. c, f p. įgyvendinant teisės aktų reikalavimus bei siekiant teisėto Perkančiosios organizacijos intereso žinoti asmenis, įgaliotus sudaryti ir vykdyti Sutartį ir su jais bendradarbiauti (kai Sutartis sudaroma su juridiniu asmeniu) bei saugos juos Sutarties galiojimo metu ir 10 metų jai pasibaigus.
30. Kilus ginčams dėl viešųjų pirkimų organizavimo ar Sutarties vykdymo, Perkančioji organizacija gali tvarkyti nurodytus asmens duomenis Perkančiosios organizacijos teisėtų interesų apsaugos tikslu siekdama teisėto intereso pareikšti, vykdyti ar apginti teisinius reikalavimus, vadovaudamasi Reglamento (ES) 2016/679 6 straipsnio 1 dalies f punktu bei saugos juos ginčo nagrinėjimo metu ir 1 metus po atitinkamos valstybės institucijos galutinio sprendimo priėmimo.
31. Be to, nurodytus asmens duomenis bei dokumento registracijos datą ir numerį Perkančioji organizacija tvarkys ir susijusiu dokumentų valdymo tikslu  vadovaudamasi Reglamento (ES) 2016/679 6 straipsnio 1 dalies c punktu, įgyvendindama pareigas, įtvirtintas Lietuvos Respublikos dokumentų ir archyvų įstatyme, Lietuvos vyriausiojo archyvaro 2011 m. liepos 4 d. įsakyme Nr. V-117 ,,Dėl dokumentų rengimo taisyklių patvirtinimo“, Lietuvos vyriausiojo archyvaro 2011 m. liepos 4 d. įsakyme Nr. V-118 ,,Dėl dokumentų tvarkymo ir apskaitos taisyklių patvirtinimo“, Lietuvos vyriausiojo archyvaro 2011 m. kovo 9 d. įsakyme Nr. V-100 „Dėl Bendrųjų dokumentų saugojimo terminų rodyklės patvirtinimo“, bei saugos juos Perkančiosios organizacijos dokumentacijos plane numatytais terminais.  
32. Tuo atveju, kai nurodytų asmenų duomenys bus pateikiami finansiniuose dokumentuose, Perkančioji organizacija juos tvarkys finansinės apskaitos tikslu  vadovaudamasi Reglamento (ES) 2016/679 6 straipsnio 1 dalies c punktu, įgyvendindama pareigas, įtvirtintas Lietuvos Respublikos finansinės apskaitos įstatyme, kituose teisės aktuose.
33. Asmens duomenų pateikimas yra privalomas. Nepateikus asmens duomenų Tiekėjo pasiūlymas negalės būti vertinamas bei nebus galima sudaryti ir vykdyti Sutarties.
34. Asmens duomenis Perkančioji organizacija gali teikti Viešųjų pirkimų tarnybai, teismams, kitoms ginčus nagrinėjančioms institucijoms, bankams ar kitoms mokėjimo įstaigoms (atliekant mokėjimus už paslaugas), paslaugų teikėjams, teikiantiems Perkančiajai organizacijai informacinių technologijų infrastruktūros, programinės įrangos ir jų priežiūros bei administravimo, elektroninių ryšių, auditorių, teisines, konsultavimo, duomenų apsaugos pareigūno bei kitas paslaugas. Laimėjusio Tiekėjo viešųjų pirkimų metu pateikto pasiūlymo, sudarytos sutarties ir jos pakeitimų skaitmeninės kopijos viešųjų pirkimų procedūrų skaidrumo užtikrinimo tikslais bus skelbiamos viešai (išskyrus viešai neskelbtinus asmens duomenis) Centrinėje viešųjų pirkimų informacinėje sistemoje, kurios duomenų valdytoja yra Viešųjų pirkimų tarnyba.  
35. Duomenų subjektai – fiziniai asmenys – Tiekėjas arba jo įgalioti asmenys, darbuotojai, subtiekėjai, partneriai, kiti asmenys kaip duomenų subjektai, turi šias duomenų subjekto teises, kurias Perkančioji organizacija įgyvendins Reglamento (ES) 2016/679 bei taikomų kitų teisės aktų nustatytomis sąlygomis ir apimtimi: 1) teisę gauti informaciją apie duomenų tvarkymą; 2) teisę susipažinti su savo duomenimis ir gauti jų kopiją; 3) teisę reikalauti ištaisyti duomenis ar papildyti neišsamius duomenis; 4) teisę reikalauti ištrinti duomenis („teisė būti pamirštam“); 5) teisę apriboti duomenų tvarkymą; 6) teisę nesutikti su asmens duomenų tvarkymu, kai asmens duomenys tvarkomi siekiant teisėto Perkančiosios organizacijos intereso; 7) teisę į duomenų perkeliamumą, tuo atveju, kai asmens duomenys tvarkomi sutarties sudarymo ir vykdymo pagrindu; 8) teisę pateikti skundą Valstybinei duomenų apsaugos inspekcijai, kurios kontaktai skelbiami čia: https://vdai.lrv.lt/. 
36. Duomenų subjektai prašymus dėl aukščiau nurodytų savo teisių įgyvendinimo, taip pat kitus skundus/prašymus dėl asmens duomenų tvarkymo gali pateikti Perkančiajai organizacijai paštu adresu Studentų g. 45A, Vilnius, el. paštu institutas@hi.lt arba jos duomenų apsaugos pareigūnui el. paštu info@adaekspertai.lt. 
37. Daugiau informacijos apie Perkančiosios organizacijos atliekamą asmens duomenų tvarkymą galima rasti jos interneto svetainėje adresu https://www.hi.lt/asmens-duomenu-apsauga/.
38. Tiekėjas, prieš teikdamas pasiūlymą ir prieš sudarydamas Sutartį, nurodytus fizinius asmenis privalo supažindinti su 28-37 punktuose pateikta informacija apie Perkančiosios organizacijos vykdomą asmens duomenų tvarkymą. 
___________________
